section_heading: Logistika u maloprodaji
paragraph_text: Uporaba sustava za brojanje ljudi se u prodaji ponajprije koristi kako bi se izračunala vrijednost zvana "conversion rate", ili "konverzija", odnosno postotak posjetitelja prodajnom objektu koji nešto kupe. Ovo je ključni pokazatelj uspješnosti prodajnog objekta i daleko je savršeniji u odnosu na tradicionalne metode koje se bave samo podacima o prodaji. Podaci o posjeti i postotku konverzije govore o tome kako je došlo do promjena u vrijednosti prodaje. Npr. u slučaju kada godišnja prodaja bilježi pad, možemo ustvrditi je li u pitanju pad posjete prodajnom objektu, ili je manje ljudi kupilo nešto u trgovini. Premda je evidencija broja posjetitelja široko primijenjena u razvijenim zemljama, procjenjuje se da tek 25% trgovina u svijetu koristi ovu metodu.